Stopnje znanja po evropski jezikovni lestvici SEJO (2 šol.uri)

ITA, 8\_9 r. - POUK NA DALJAVO, 1. in 2. UČNA URA

**Dragi učenci/ke,**

**naša zadnja ura je bila že v duhu izrednih razmer. Ker ste bili nekateri odsotni, bom izkoristila to priložnost, da vam vsem zaželim čim lažje prenašanje odsotnosti pristnih stikov z vašimi prijatelji, družinskimi člani in sošolci ter čim prejšnjo vrnitev v 'normalno življenje'. Ostanite, kakršni ste – veseli in vedoželjni, predvsem pa pazite nase.**

**Danes pričenjamo poukom na daljavo. Ne bo težko, ne bojte se. Vse kar rabite, je malo zbranosti, potrpežljivosti in motivacije za samostojno učenje. Predlagam, da kar začnemo.**

Današnji pouk bo malo drugačen kot sicer in bo odstopal od 'ustaljene šolske snovi' (tovrstna gradiva dobite naslednji teden). Odločila sem se, da učencem 8. in 9. razredov, ki imajo za seboj že nekaj znanja in 'kilometrine' , predlagam reševanje **standardiziranega umestitveni test jezikovnega znanja po sistemu SEJO**, ki vam bo omogočil vpogled v vaše znanje oziroma napredek pri učenju italijanščine kot drugega tujega jezika.

Med vami bodo seveda razlike, saj pouk italijanščine obiskujete različno dolgo in imate različne stopnje znanja, zato se ne sekirati, če pri testu ne boste uspešni. Zame ste vsi uspešni - in to mislim resno! Test vam ne bo ponudil celotnega vpogleda v vaše znanje, saj je zasnovan tako, da preverja samo vaše poznavanje besedišča in slovnične zmožnosti (govornega in pisnega sporočanja v njem ni). Služi naj vam samo kot informacija in nič drugega.

**PREBERI IN ZAČNI.**

**Kaj je SEJO? Katere ravni jezika poznamo?**

SEJO (Skupni evropski jezikovni okvir) ali po angleško CEFR (The Common European Framework of Reference for Languages) podrobno opisuje, česa vse se morajo osebe, ki se učijo jezikov, naučiti, da bodo uporabljale jezik za sporazumevanje, in katera znanja in spretnosti morajo razviti, da bodo lahko učinkovito delovale.

Razdeljen je na 6 ravni poznavanja jezika A1, A2, B1, B2, C1 in C2 in je **uradni kriterij znanja tujih jezikov v Evropski uniji**. Kar pomeni, da če se boste želeli izobraževati v tujini ali v prihodnosti delati izven meja naše države, bodo vaše poznavanje tujega jezika vedno testirali s podobnimi testi kot je današnji in vas umeščali v eno od teh 6 ravni. .

Zelo preprosto bi lahko te jezikovne ravni opisali tako:

|  |
| --- |
| **A1 – PREŽIVETVENA RAVEN**   * sporazumevam se le v osnovnih vsakodnevnih situacijah * moje slušno in pisno razumevanje je zelo omejeno * uporabljam najosnovnejše slovnične strukture |
| **A2 – VMESNA RAVEN**   * sporazumevam se v enostavnih vsakodnevnih situacijah * moje slušno in pisno razumevanje ter izražanje je omejeno * uporabljam osnovne slovnične strukture |
| **B1 – SPORAZUMEVALNI PRAG**   * samostojno se pogovorjam v večini situacij * moje slušno in pisno razumevanje je dobro * uporabljam najpomembnejše slovnične strukture |
| **B2 – VIŠJA RAVEN**   * sporazumevam se tekoče in spontano * moja komunikacija in argumentiranje sta suverena * uporabljam zahtevnejše slovnične strukture |
| **C1 – RAVEN UČINKOVITOSTI**   * sporazumevam se tekoče in naravno v vseh splošnih in profesionalnih situacijah * pisno in ustno razumevanje in izražanje je odlično * jezik odlično prilagajam glede na situacijo in želeni učinek |
| **C2 – RAVEN MOJSTRSTVA**   * moje znanje je na ravni izvirnega govorca * izražam se brezhibno |

Naš cilj znanja italijanščine kot drugega tujega jezika ob koncu devetletke je glede na to, da ste vsi začeli kot začetniki, in na število šolskih ur, ki jih imamo na razpolago, umeščen tam nekje **med A1 in A2.** (Podrobnejšo razlago opisnikov znanja za posamezno raven znanja prilagam v dokumentu SEJO\_opisniki znanja.)

**Kateri je tvoj nivo znanja jezika? Preizkusi se.**

NAVODILA ZA REŠEVANJE:

1.Test je v pdf formnatu. Ni ga mogoče shraniti, lahko pa si ga natišneš. Če nimaš tiskalnika, si odgovore zapisuj v zvezek.

2.Naloge so različne težavnosti, saj je test narejen za ravni A1, A2 in B1. To pomeni, da test zavzema tudi tematike in snov, ki jih v učnem načrtu za drugi tuj jezik v OŠ ni. Če ti bodo nekatera vprašanja povsem tuja, je to normalno. V teh primerih uporab svoje sklepanje in intuicijo.

3. Reši VSE naloge. Nobene ne pusti nerešene.

4. Na koncu dokumenta so CHIAVI (KLJUČI oz. REŠITVE) in VALUTAZIONE (VREDNOTENJE), kjer boš izvedel, katera je tvoja raven znanja.

5. Za vse informacije sem vam na voljo na svojem elektronskem naslovu: argenti.mojca@gmail.com.

KLIKNI NA SPODNJO POVEZAVO, POJDI NA KONEC SPLETNE STRANI IN ODPRI (SCARICA) PDF DOKUMENT.

<http://italianoperstranieri.loescher.it/test-per-la-valutazione-delle-competenze-lessicali-e-grammaticali-.n8055>